kardosdrur/scandi-wiki huggingface dataset:
Bee Vang

Bee Vang (født 4. november 1991 i Fresno, Californien) er en amerikansk skuespiller. Han er kendt for at have spillet birollen i Clint Eastwoods film Gran Torino fra 2008.

Eksterne henvisninger 
 

Skuespillere fra Californien
Filmskuespillere fra USA
Ahney Her

Whitney Her (født 1992 i Lansing, Michigan) bedre kendt under kunstnernavnet Ahney Her, er en amerikansk skuespillerinde, kendt for for Clint Eastwoods film Gran Torino.

Filmografi 
 Gran Torino (2008) - Sue Vang Lor
 Night Club (2011) - Nikki
 Batman v Superman: Dawn of Justice (2016) - Gidsel #1

Eksterne henvisninger 
 

Skuespillere fra Michigan
Personer fra Lansing
Christopher Carley

Christopher Murphy Carley (født 31. maj 1978 i Suffern, New York) er en amerikansk skuespiller, som mest har medvirket som gæsteskuespiller i et antal tv-serier så som House M.D., Law & Order: Special Victims Unit, The Sopranos og Veronica Mars men også i et par film, den mest kendte er Clint Eastwoods Gran Torino. Carley har også arbejdet meget med teater.

Eksterne henvisninger 
 

Skuespillere fra New York
Tv-skuespillere fra USA
Filmskuespillere fra USA
Teaterskuespillere fra USA
Kyle Eastwood

Kyle Eastwood (født 19. maj 1968 i Los Angeles, Californien, USA) er en amerikansk jazzbassist og musiker. Han er søn af skuespilleren og filminstruktøren Clint Eastwood og hans tidligere ægtefælde Maggie Johnson.

Han studerede film på University of Southern California i to år før han påbegyndte sin musikalske karriere. Efter at være blevet sessionsmusiker i de tidlige 1990'ere, og leder af sin egen kvartet, udgav han sit første soloalbum, From There to Here, i 1998. Hans album, The View from Here, blev udgivet i 2013 på Jazz Village. Eastwood spiller udskåret og båndløs elektrisk basguitar og akustisk kontrabas. Hans seneste udgivelse, Time Pieces, udkom i 2015.

Som skuespiller har han bl.a. medvirket i Broerne i Madison County (1995) og J. Edgar (2005), der begge er instrueret af hans far, Clint Eastwood.

Diskografi

Filmografi

Komponist/optrædende/arrangør 
 The Rookie (1990) - komponist af "Red Zone" sammen med Michael Stevens
 Regarding Henry (1991) - ukrediteret optræden
 Mystic River (2002) - komponist af "Cosmo" og "Black Emerald Blues" sammen med Michael Stevens
 Million Dollar Baby (2004) - komponist af "Boxing Baby", "Solferino", "Blue Diner" sammen med Michael Stevens
 Letters from Iwo Jima (2006) - komponist af filmmusikken sammen med Michael Stevens
 Flags of Our Fathers (2006) - arrangør
 Rails & Ties (2007) - musik
 Changeling (2008) - arrangement
 Gran Torino (2008) - komponist af filmmusikken sammen med Michael Stevens
 Invictus (2009) - komponist af filmmusikken sammen med Michael Stevens

Skuespiller 
 The Outlaw Josey Wales (1976) - Joseys søn (ukrediteret)
 Bronco Billy (1980) - forældreløs (ukrediteret)
 Honkytonk Man (1982) - Whit Stovall
 The Bridges of Madison County (1995) - James Rivers Band
 Summer Hours (2007) - James
 J. Edgar  (2011) - Han var med i "Stork Club Band" (krediteret)

Referencer

Eksterne henvisninger 

 
 Profile at All About Jazz
 Kyle Eastwood at Allmusic
 http://rendezvousmusic.com/v2/artistHome.php?ID=26&page=news&news=39[ "How Do I Look?" interview with Ben Walsh]  for The Independent
 "Kyle Eastwood: Going His Way" by Mike Zwerin for the International Herald Tribune

Jazzmusikere fra USA
Skuespillere fra Californien
Bassister fra USA
Personer fra Los Angeles
Ernst Günther

Ernst Günther henviser til:

 Ernst Günther 1. af Slesvig-Holsten-Sønderborg-Augustenborg (1609–1689) – tysk hertug
 Ernst Günther 2. af Slesvig-Holsten-Sønderborg-Augustenborg (1863–1921) – tysk hertug
 Ernst Günther (embedsmand) (1850–1927) – svensk diplomat og embedsmand
 Ernst Günther (skuespiller) (1933–1999) – svensk skuespiller
 Ernst Friedrich Günther (1789–1850) – tysk jurist og oversætter
Salmer og Aandelige Sange

Salmer og aandelige Sange, Halvhundred nye Melodier for Hjem, Kirke og Skole er en sangbog udgivet i 1919 med Carl Nielsens nykomponerede salmemelodier. 
Størstedelen af kompositionerne stammede fra januar-april 1914, da Nielsen blev opfordret af præsten Valdemar Brücker til at skrive nye melodier til gamle salmer.
Sangbogen indeholder 49 melodier, heriblandt
melodierne til Forunderligt at sige og Min Jesus, lad mit hjerte få.

Referencer  

Sangbøger fra Danmark
Carl Nielsen
Ernst Günther (embedsmand)

Ernst Axel Günther (født 28. september 1850 i Stockholm, død 28. februar 1927) var en svensk diplomat og embedsmand. Han var søn af Claës Günther og far til Christian Günther.

Günther tog juridisk embedseksamen 1875, blev 1877 viceherredshøfding, 1891 sekretær i Kommercekollegiet, 1897 kontorchef for den udenrigske handel og skibsfart, 1904 chef for Patent- og Registreringsværket. 1905—08 var Günther svensk gesandt i Kristiania, 1908—18 i København. Ved flere lejligheder var Günther mægler ved sociale stridigheder.

Kilder 

 
 

Diplomater fra Sverige
Embedsmænd fra Sverige
Svenskere i 1800-tallet
Svenskere i 1900-tallet
Personer fra Stockholm
Cirkus Dannebrog

Cirkus Dannebrog var et dansk cirkus, som har været drevet af familien Enoch gennem flere generationer. Cirkus Dannebrog ejer et 4-masters cirkustelt med plads til omkring 1000 tilskuere. Cirkus Dannebrog har vinterkvarter i Mølby i Sønderjylland.  Den 16. marts 2016 blev Cirkus Dannebrog begæret konkurs. I løbet af en uge lykkedes det imidlertid de fire søskende, Dennie Enoch, Agnete Louise Enoch, Isabella Enoch og Katja Enoch, at købe Cirkus Dannebrog tilbage fra konkursboet og gennemføre sæson 2016. Sæsonen var ikke god, og Cirkus Dannebrog har ikke turneret siden 2016.

Historien 
Cirkus Dannebrog blev oprindeligt grundlagt af Theodor Justus Enoch og hans hustru Wilhelmine Schultz. Cirkus Dannebrog har eksisteret i flere omgange gennem tiden, men især to perioder fra henholdvis 1880 til 1928 og fra 1977 til 2016 har kendetegnet dette cirkus. Den første periode fra 1880 til 1928 var kendetegnet ved, at Cirkus Dannebrog fik en kongelig bevilling af Kong Christian IX og indgik derved i cirkusbestanden i Danmark. Efter en længere pause genopstod Cirkus Dannebrog i 1977. Dette skete da Haddy Enoch vendte hjem til Danmark med sin kone Solvej Enoch og deres børn efter mange år i udlandet og startede Cirkus Dannebrog op igen.

Cirkus Dannebrog i medierne 
Livet i Cirkus Dannebrog har også været omdrejningspunktet i en dokumentar på 8 afsnit lavet af DR i 2001.

Referencer

Eksterne henvisninger 
 Cirkus Dannebrogs hjemmeside

Dannebrog
Khamsin

Khamsin er en meget varm og tør vind som bidrager til at sandet hvirvles op til en sandstorm. Disse meget varme vinde forekommer først og fremmest om foråret og sommeren i Egypten og Libyen. Sandstormene kan blive så kraftige at himlen bliver helt rød af sand, som blæser omkring.

Disse vinde blæser ud over Middelhavet og indeholder en masse stof og sand, som hvirvles op fra Sahara. Som regel er vinden blevet mere fugtig når den når Sydeuropa.

Vind
SAVAK

SAVAK (persisk: ساواک, forkortelse for سازمان اطلاعات و امنیت کشور Sazeman-i Ettelaat va Amniyat-i Keshvar, national organisation for efterretning og sikkerhed) var den nationale sikkerheds- og efterretningstjeneste i Iran fra 1957-1979.

Historie 
SAVAK blev grundlagt i 1957 med hjælp af CIA. Dens opgave var at beskytte shahen, Muhammed Reza Pahlavi, og kontrollere oppositionen, særlig politisk opposition. Dens første direktør var general Teymur Bakhtiar, som blev erstattet af general Hassan Pakravan i 1961 og senere myrdet på shahens ordre. Pakravan blev erstattet i 1965 af general Nematollah Nassiri, en som stod shahen nær, og tjenesten blev reorganiseret og øgede sin aktivitet i pagt med stigende islamsk og kommunistisk militant og politisk uro. SAVAK rapporterede direkte til statsministerens kontor og havde stærke bånd til militæret.

Operationer 
SAVAK havde næsten ubegrænset magt til at arrestere og holde i varetægt. Den drev sine egne varetægtscentre, således Evin-fængslet. Det er almindeligt formodet, at SAVAK rutinemæssigt udsatte personer i varetægt for fysisk tortur. Ud over indenrigssikkerhed bestod tjenestens opgaver i overvågning af iranere (særlig studenter på regeringsstipendier) i udlandet, især i USA, Frankrig og Storbritannien.

SAVAK-agenter udførte ofte operationer mod hinanden. Teymur Bakhtiar blev udsat for et attentat og dræbt af SAVAK-agenter i 1970, og Mansur Rafizadeh, SAVAKs direktør i USA i 1970-ernet, rapporterede, at general Nassiris telefon var aflyttet. Hussein Fardust, en tidligere klassekamerat til shahen, var vicedirektør for SAVAK til han blev udnævnt til leder for Imperiel Inspektionstjeneste, også kendt som specialefteretningsbureauet, for at overvåge højt placerede regeringstjenestemænd, her under SAVAK-direktører.

Efter revolutionen i 1979 
Efter, at shahen havde forladt Iran i januar 1979, blev SAVAKs 15.000 mand store organisation udsat for gengældelsesaktioner, mange af de højerestående tjenestemænd blev henrettede, og organisationen blev nedlagt af ayatollah Ruhollah Khomeini, da han tog magten i februar.

SAVAK blev erstattet af den teologisk forklædte SAVAMA, Sazman-e Ettela'at va Amniat-e Melli-e Iran, senere omdøbt til Efterretningsdepartementet. Sidstnævnte blev også omtalt som VEVAK, Vezarat-e Ettela'at va Amniat-e Keshvar, selv om iranerne og den iranske presse aldrig brugte dette begreb og bruger dens officielle navn som et departement.

SAVAK-direktører 

 Teymur Bakhtiar (1957–1961)
 Hassan Pakravan (1961–1965)
 Nematollah Nassiri (1965–1978)
 Nasser Moghadam (1978–1979)

Eksterne henvisninger 
 Ministry of Intelligence and Security VEVAK – Iran Intelligence Agencies et website for Federation of American Scientists 

Irans historie
Efterretningstjenester
Islamisk republik

Islamisk republik er den officielle benævnelse for visse af de stater, hvor statsformen er republik og majoriteten af befolkningen muslimer. Et par eksempler er Iran, hvis officielle navn er Den Islamiske Republik Iran, og Pakistan, hvis officielle navn er Den Islamiske Republik Pakistan. Flere andre stater kalder sig "islamiske republikker" men religionen har der ikke helt så stor magt som i det teokratiske Iran, hvor det muslimske præsteskab i realiteten styrer landet.

Karakter 
Sharia, den religiøse lov implementeres i stor udstrækning i den sekulære lov eller erstatter denne. Dette indebærer, at den baseres på skrifter, som fremkom i 600-tallet. Staterne er ikke monarkier, som ellers forekommer i Mellemøsten. Udtrykket fremkom efter 1950 for at betegne stater, som havde en majoritetsbefolkning bestående af muslimer og gjorde denne kulturelle identitet til et hovedprincip i landets styrelse. Statsreligionen forbyder eller undertrykker mere eller mindre udtalt andre religioner.

Islamisk republikker

Nuværende

Tidligere

Kilder 

Republik
Statsformer
Shahbanu

Shahbanu (, Šahbānū) er en persisk titel, som betyder kejserinde. Titlen blev tildelt Farah Pahlavi i 1967. Farah Pahlavi var gift med Muhammed Reza Pahlavi, shah af Iran, og havde titlen dronning (Malakeh) før hun blev kronet til kejserinde i 1967.

Farah Pahlavi var den første kejserinde, som blev kronet i Iran siden den arabiske invasion i det 7. århundrede. De sidste sasanide-kejserinder, Purandokht og Azarmidokht, ca. år 630, var de sidste, som havde titlen kejserinde før Farah Pahlavi. Sasanide-titlen for shahbanu var bâmbişnân bâmbişn, det vil sige "dronningernes dronning", og blev båret af kongens førstekone, for at fremhæve hende foran de andre dronninger i kongens husholdning.

Farah Pahlavi lever siden 1979 i eksil, men bruger fortsat titlen.

Iran
Titler
Purandokht

Purandokht, også kaldet Buran (død 631) var en persisk dronning af sassanide-ætten. Hun regerede mellem 630 og 631. Hun var en af to kvindelige monarker i Persien. Hun var datter af Khosrau 2. og tiltrådte tronen efter mordet på usurpatoren Shahrbarz, som havde afsat og myrdet hendes broders søn. Hun gjorde store men mislykkede forsøg på at styrke centralmagten. Hun efterfulgtes af sin søster, Azarmidokht.

Irans historie
Regerende dronninger
Jordi Savall

Jordi Savall i Bernadet (født 1. august 1941 i Igualada, Catalonien) er en spansk-katalansk musikteoretiker og gambist.

Historie 
Jordi Savall studerede cello på Conservatori Superior de Música de Barcelona i Barcelona. Han var elev ved Wieland Kuijken i Belgien og fra 1968 hos August Wenzinger i Basel. Savalls interesse i tidlig musik førte ham til Schola Cantorum Basiliensis Wenzingers, hvor han overtog ledelsen i 1974. Samme år grundlagde han ensemblet Hesperion XX (nu: Hesperion XXI). Hesperion har specialiseret sig i tidlig musik fra Den Iberiske Halvø. I 1987 dannede Savall La Capella Reial de Catalunya, et ensemble med speciale i kirkemusik fra middelalderen.

Gennem optrædener i hele verden og talrige indspilninger har Jordi Savall oparbejdet et ry som en stor fortolker af tidlig musik og musikforsker på området. Han blev kendt for et bredere publikum gennem den franske film Tous les Matins du monde fra 1991, hvor han indspillede lydspor til gambemusikken.

Savall var gift med sopranen Montserrat Figueras (1942-2011). Børnene Arianna og Ferran Savall er også musikere.

Udmærkelser 
 1992: Césarprisen - for bedste musik skrevet til en film
 2009: Byen Halles Händel-Preis
 2010: Praetorius Musikpreis: International fredsmusikpris
 2012: Léonie Sonnings Musikpris
 2013: Ridder af Æreslegionen

Eksterne henvisninger 

 Alia-vox.com , Jordi Savalls officielle hjemmeside
 Jordi Savall på Den Store Danske Encyklopædi
 Komplet diskografi på Medieval.org

Personer fra Catalonien
Modtagere af Léonie Sonnings musikpris
Riddere af Æreslegionen
Gambister
Spaniere i 1900-tallet
Spaniere i 2000-tallet
Hvilsager

Hvilsager er en landsby på Djursland beliggende i Hvilsager Sogn og Syddjurs Kommune.
Den indiske antropolog Prakash Reddy var i 1989 på feltarbejde i landsbyen og fra hans observationer stammer bogen Sådan er danskerne! En indisk antropologs perspektiv på det danske samfund.

I byen ligger Hvilsager Kirke.

Lokaliteter i Syddjurs Kommune
Byer og bydele med genforeningssten
Rød hør

Rød Hør (Linum grandiflorum) er en art af hørslægten, som er hjemmehørende i primært Algeriet og enkelte andre steder i Nordafrika. Den er senere blevet introduceret i Sydeuropa og flere steder i Nordamerika. Det er en en-årlig urt, som har en forgrenet stilk foret med lancetformede blade, som 1 til 2 centimeter lange. Blomsterne har hver fem røde kronblade, som er op til 3 centimeter lange og støvdragerene bærer lyseblå pollen. Som en populær haveplante, er den røde hør blevet fremavlet til en række andre farver blandandet lyserød.

Referencer

Hør
Kalkbundsplanter
Léonie Sonnings Musikfond

Léonie Sonnings Musikfond er en dansk fond, der årligt uddeler beløb til klassiske musikere. Hvert år uddeler fonden Léonie Sonnings Musikstipendium og Léonie Sonnings Musikpris. Fonden blev stiftet i 1965 af Léonie Sonning, enke efter Carl Johan Sonning.

Ifølge fondens fundats skal der hvert år gives én hædersgave til en internationalt anerkendt komponist, musiker, dirigent eller sanger. Desuden uddeler fonden stipendier til fortsat kunstnerisk udvikling til unge komponister, dirigenter, musikere eller sangere fra Danmark samt de andre nordiske lande.

Den oprindelige finansiering af fonden kom fra tre af Léonie Sonnings ejendomme i København. Fondens indtægter kommer i dag fra fem beboelsesejendomme i København og omegn. 

Ved de seneste årlige uddelinger er der blevet givet ti stipendier af 60.000 kr., mens modtageren af musikprisen siden 2007 har fået 600.000 kr.; i januar 2017 dog 100.000 Euro.

Se også 
 Sonning-Fonden

Eksterne henvisninger 
 Om fonden på sonningmusik.dk

Fonde fra Danmark
Etableret i 1965
Forretningsbank

En forretningsbank svarer til det, der på dansk i daglig tale blot kaldes en bank. Anvendt på danske forhold bruges begrebet først og fremmest, når det ønskes at understrege forskellen mellem "almindelige" profitmaksimerende banker og centralbanker, der jo også er banker, men med en ganske anden rolle end typiske privatejede banker. Centralbanker tager sig af den overordnede styring af pengevæsen mv. i et valutaområde, mens forretningsbankernes rolle er at levere finansielle ydelser (f.eks. långivning) til almindelige husholdninger og virksomheder.

Den præcise betydning af ordet afhænger af den finansielle regulering i det pågældende land, man taler om. I Norge er en forretningsbank et officielt juridisk begreb, der betegner en bank, der er organiseret som et aktieselskab i modsætning til den anden norske hoved-banktype, en "sparebank" (svarende til en sparekasse). I USA skelnes der ligeledes i lovgivningen mellem forretningsbanker (commercial banks) og investeringsbanker (investment banks), der er omfattet af hver sit regelsæt. Den samme skelnen anvendes også til tider på dansk, men da den danske lovgivning ikke opererer med den samme klare forskel, er distinktionen mindre afgørende for Danmarks vedkommende.

Kilder 

Banker
Hantavirusvaccine

Hantavirusvaccine er en vaccine der beskytter mennesker mod hantavirusinfektioner, som forårsager hantavirus hæmoragisk feber med renalt syndrom (HFRS) eller hantavirus pulmonalt syndrom (HPS). Vaccine opfattes som vigtig eftersom akutte hantavirusinfektioner er ansvarlige for betydelige sygdomsrater og dødeligheder på verdensplan. Det anslås at hantavirusinfektioner var skyld i omkring 1,5 millioner sygdomstilfælde og 46.000 dødsfald i Kina fra 1950 til 2007. Det anslås at der var 32.000 sygdomstilfælde i Finland fra 2005 til 2010 og 90.000 i Rusland fra 1996 til 2006.

Den første hantavirusvaccine blev udviklet i 1990 og den var i første omgang rettet mod Hantaan River virus, som forårsager en af de værste former for HFRS. Det anslås at der i Kina hvert år gives to millioner doser vaccine, som er udvundet af gnaver-hjerne eller celle-kultur. Den udbredte brug af vaccine kan være medvirkende til et markant lavere antal nye tilfælde af HFRS i Kina. I 2007 var der mindre end 20.000 nye tilfælde i Kina.

Andre hantavira, hvor der bruges vaccine inkluderer Seoulvirus (SEOV). Vaccinen anses ikke som effektiv mod europæiske hantavira som Puumalavirus (PUUV) og Dobrava-Belgradevirus (DOBV). Vaccinens farmaceutiske handelsnavn er Hantavax. Anno 2013 var ingen hantavirusvacciner godkendte til brug i Europa eller USA. A phase 2 study on a human HTNV/PUUV DNA hantavirus vaccine is ongoing.

Foruden Hantavax-vaccinen er der forsket i tre øvrige vacciner på fase 1 og 2 niveau. Disse forsøg inkluderer en rekombineret vaccine og vaccine udvundet fra HTNV og PUUV virus.

Referencer

Eksterne henvisninger 
  Serang virus strain details
   Natural reservoirs of hantaviruses
 CDC's Hantavirus Technical Information Index page
 Viralzone: Hantavirus
 Virus Pathogen Database and Analysis Resource (ViPR): Bunyaviridae

Vacciner
Virussygdomme
Wood Buffalo National Park

Wood Buffalo National Park er en canadisk nationalpark, der ligger i den nordvestlige del af  Alberta og den sydlige del af Northwest Territories, og er den største nationalpark i Canada med et areal på 44.807 km².  Parken blev oprettet i 1922 for at beskytte verdens største vildtlevende bestand af skovbison (en underart af amerikansk bison), i nutiden anslået til  omkring  5.000 dyr. I parken findes et af kun to kendte yngleområder for den udrydningstruede trompetertrane (Grus americana).

Parken ligger i 183 meters højde ved floden Little Buffalo og når op i  945 meters højde på Caribou Mountains. Parkforvaltningens hovedkontor ligger i Fort Smith. Her danner floderne Peace, Athabasca og Slave River et stort floddelta.

Verdensarvsområde
Området blev udnævnt til  UNESCO Verdensarvsområde i 1983, dels for den biologiske mangfoldighed i  Peace-Athabasca-deltaet, som er et af verdens største floddeltaer, dels for at beskytte bestanden af vild bison.

Eksterne kilder/henvisninger 

 Parks Canada - Wood Buffalo National Park 
 UNESCO World Heritage Centre - Wood Buffalo National Park
 UNEP World Conservation Monitoring Centre - Wood Buffalo National Park 

Nationalparker i Canada
Verdensarvsområder i Canada
Alberta
Northwest Territories
Pari Khadem

Pari Khadem er stylist og frisør i Folketinget. 
Hun har fungeret som freelance stylist for en række medievirksomheder  heriblandt DR, TV 2 og Nordisk Film.
Hun har baggrund i Iran, men flygtede fra præstestyret og kom til Danmark i 1985.

Khadem var idékvinde bag Magt og Mode, en fotobog hvor hun havde stylet en række af Christianborgs politikere.
Hun er krediteret som sminkør for en række spillefilm.

Referencer

Eksterne henvisninger 
 

Frisører fra Danmark
Filmfolk fra Danmark
Sminkører
Birkemus

Birkemusen (Sicista betulina) er en gnaver i familien springmus. Det er et af Danmarks mest sjældne pattedyr. Birkemusen går i dvale om vinteren.

Udseende 
Musens pels har en gråbrun grundfarve med en sort stribe langs kroppens rygside. Birkemusen er 50 til 72 millimeter lang. Dertil kommer halen med 140 til 150 procent af kroppens længde. Vægten ligger mellem 5 og 15 gram. Benene er forholdsvis korte. Af de fem tæer på forfoden er tommelen ganske kort med en flad negl, mens de andre tæer har skarpe kløer. Bagfoden er 15-18 mm lang med fem tæer, hvoraf ydertåen er kraftig og omtrent lige så bevægelig som tommeltåen. Dette har betydning ved klatring. Alle bagfodens tæer har skarpe kløer.

Birkemusen adskiller sig fra alle andre danske gnavere ved at mangle hareskår, det vil sige at overlæben er udelt. Desuden har den en fremstående, lodret hudfold mellem næseborene. Den har som andre gnavere fire fortænder, men i hver side af overkæben findes fire kindtænder (heraf en forkindtand) og i hver halvdel af underkæben tre kindtænder.

Ligner brandmus 
Birkemusen kan ligne brandmusen, der også har sort rygstribe, men kan kendes på stribernes udstrækning på dyrenes hoveder. Hos birkemusen når striben helt ud på næseryggen og mellem ørerne udvider den sig. Hos brandmusen når striben kun forbi ørerne og udvider sig ikke. Desuden er brandmusen rødbrun på oversiden og hvidgrå på undersiden, og halen er kortere end krop og hoved tilsammen. Yderligere har brandmusen hareskår.

Udbredelse 
Birkemusens udbredelsesområde strækker sig sammenhængende over store dele af Sibirien og mod vest til Østeuropa og Finland. Udover dette findes isolerede populationer i Norge, Sverige og Danmark. Siden midten af 1900-tallet er den også opdaget i bjergegne i Østrig og Tjekkiet. I bjergområder forekommer den op til 2000 meters højde.

I Danmark findes den i to afgrænsede områder af landet. Det ene omfatter Thy og Limfjordsområdet omkring Lemvig og Struer. Det andet strækker sig i et bælte tværs over Jylland fra Vejle, Horsens og Kolding til Esbjerg og Ribe.

Levevis 
Birkemusen foretrækker våde områder med tæt vegetation. Den lever i sumpe, på våde enge og i skove. Dyret er aktivt fra maj til oktober og går siden otte måneder i dvale. Parringen sker i maj eller juni. Efter drægtighedsperioden som tager cirka 25 dage fødes op til seks blinde unger. Disse udvikler sig til forskel fra andre musearter relativt langsomt. Moderen giver dem die i omkring 5 uger. Livslængden er ofte 3 eller 4 år.

Føde 
Birkemusen æder frø af græs, bær og frugter. Den tager også insekter og deres larver samt spindlere og regnorme.

Referencer

Noter

Trykte kilder 
 B. Jensen (2004) Nordens däggdjur, andet oplag, Prisma förlag, 

Gnavere
Danmarks pattedyr
Træstær

Træstær () er en stæreart, der lever i sydøstlige Asien.

Kilder 
 Avibase - the world bird database

Eksterne henvisninger 

Fugle fra Sydøstasien
Stære
Silkestær

Silkestær () er en stæreart, der lever i Kina.

Kilder 
 Avibase - the world bird database

Eksterne henvisninger 

Fugle fra Kina
Stære
Pop-korn

Pop-korn er det niende studiealbum af den danske sanger og sangskriver Tommy Seebach. Albummet var produceret af Tommy Seebach og Søren Bundgaard, og udkom i 1986 på EMI.

Spor

Kilder 

Tommy Seebach-album
Album fra 1986